Wêreld se oudste vrou sterf | Die Nuus in Afrikaans - Koerant.co.za
Wêreld se oudste vrou sterf
Die persoon wat bewysbaar die oudste persoon ter wêreld was, die 116-jarige Besse Cooper, is Woensdag in die Amerikaanse deelstaat, Georgia, oorlede. 'n Kleinkind het die aankondiging kort na haar dood op Besse se facebookblad bekend gemaak. Die blad word deur boodskappe van meegevoel oorval.
Guinness erken net die ouderdomme van mense wat dit dokumentêr kan bewys, soos met geboortesertifikate. In September vanjaar is die Rus, Magomed Labazanov, in die Kaukasiese dorp Serebryakovka oorlede. Hy was vermoedelik 122 jaar oud. Die Kaukasiese streek is bekend vir die hoë ouderdomme wat mense behaal, maar hulle is hul geboortesertifikate kwyt tydens Stalin se gedwonge verskuiwings.